
Na podlagi tretjega odstavka 9. člena Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji in na kontrolnih točkah na notranjih mejah Republike Slovenije (Uradni list RS, št. 83/20 in 86/20) je Vlada Republike Slovenije na 21. redni seji dne 18. 6. 2020 pod točko 2.6 sprejela naslednji

S K L E P :

1.

Vlada Republike Slovenije se je seznanila z Oceno epidemiološke situacije v državah Evropske unije in schengenskega območja, Balkana ter italijanskih regijah, ki jo je pripravil Nacionalni inštitut za javno zdravje.

2.

Vlada Republike Slovenije je odločila, da se na seznam epidemiološko varnih držav ali administrativnih enot držav v skladu s tretjim odstavkom 9. člena Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji in na kontrolnih točkah na notranjih mejah Republike Slovenije (Uradni list RS, št. 83/20 in 86/20) z uveljavitvijo 19. junija 2020 uvrstijo naslednje države: Kraljevina Danska, Francoska republika, Irska, Veliko vojvodstvo Luksemburg, Republika Malta in Kraljevina Španija.

3.
Vlada Republike Slovenije je odločila, da se s seznama epidemiološko varnih držav ali administrativnih enot držav v skladu s tretjim odstavkom 9. člena Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji in na kontrolnih točkah na notranjih mejah Republike Slovenije (Uradni list RS, št. 83/20 in 86/20) z uveljavitvijo 19. junija 2020 črta Republika Bolgarija.

4.
Vlada Republike Slovenije je odločila, da se v skladu z 11. členom Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji in na kontrolnih točkah na notranjih mejah Republike Slovenije (Uradni list RS, št. 83/20 in 86/20) zaradi poslabšanja epidemioloških razmer za osebe, ki prihajajo v Republiko Slovenijo iz v nadaljevanju naštetih držav, in osebe, ki vstopajo v Republiko Slovenijo ter imajo stalno ali začasno prebivališče v nadaljevanju naštetih državah, ne uporablja 10. člen odloka, razen 2., 3., 4., 5., 6. in 7. točke 10. člena odloka, z uveljavitvijo 19. junija 2020 za naslednje države: Republika Srbija, Bosna in Hercegovina ter Republika Kosovo. 

